নির্বাচনের আগে সংগঠনকে শক্তিশালী করতে নির্দেশ অভিষেকের!

ওয়েব ডেস্ক : ২০২৬ সালে পশ্চিমবঙ্গে বিধানসভা ভোট (West Bengal Election 2026)। সে নির্বাচনকে সামনে রেখে জেলায় জেলায় সংগঠন আরও শক্তিশালী করতে চায় তৃণমূল (TMC)। সে মতো হাওড়ায় সাংগঠনিক সভা করলেন তৃণমূলের সর্বভাতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। সেখান থেকে তৃণমূল নেতাদের বিরুদ্ধে একাধিক বার্তা দেন তিনি। হাওড়া (Howrah) জেলায় একাধিক বিধানসভায় সাংগঠনকে আরও শক্তিশালী করার কথা বললেন তিনি।

অভিষেক (Abhishek Banerjee) বলেন, “এই জেলায় তৃণমূলের সংগঠনিক অবস্থা ভালো থাকলেও, এই সাংগঠনিক জেলার মধ্যে উলবেড়িয়ে উত্তর, সাঁকরাইল, ও আমতা বিধানসভাতে কিছু জায়গায় সংগঠনকে শক্তিশালী করতে হবে। পুরনো নেতাকর্মীদের বৈঠকে ডাকতে হবে। অসময়ের কর্মীদের বাইরে রেখে দল করা যাবে না।”

আরও খবর : WBCS ও WBPS অফিসারদের জন্য বাধ্যতামূলক হল স্বাস্থ্য পরীক্ষা!

সঙ্গে তিনি বলেন, “দলের আভ্যন্তরীণ সমস্যা কেউ সোশাল মিডিয়াতে পোস্ট করবেন না। আমার পাড়া আমার সমাধান সঠিক রূপদান করতে হবে। পরিযায়ী শ্রমিকরা কে কোথায় আছে তাদের তালিকা প্রস্তুত করতে হবে। তাদের যোগাযোগ নাম্বারে যোগাযোগ করে প্রতিদিন তার সঙ্গে সম্পর্ক রাখতে হবে। বাংলা ভাষা এবং বাঙালি ঐতিহ্যকে সামনে এনে প্রচার করতে হবে। কেন্দ্রীয় সরকার যে বঞ্চনা করছে সেটি প্রতিটি গ্রামে গ্রামে সভা করে সাধারণ মানুষকে জানাতে হবে। প্রয়োজনে ছোটখাটো জায়গাতে লিফলেট আকারে প্রচার করতে হবে।”

তিনি বলেছেন, হাওড়া (Howrah) সদরে আমাদের সব সংগঠন অত্যন্ত মজবুত। সব কটি আসন যাতে আমাদের মার্জিন বাড়ে তার দিকে লক্ষ্য রাখতে হবে। সঙ্গে তিনি পুরোনো কর্মীদের বৈঠকে ডাকার কথা বলেন।

কেউ ব্যক্তিগত স্বার্থের জন্য নিজের এলাকার উন্নয়নের কথা ভাববেন না। যাতে গোটা বুথ এর উন্নয়ন হয় সেটা লক্ষ্য রাখবেন বলে জানিয়েছেন অভিষেক বন্দ্যোপাধ্যায় (Abhishek Banerjee)। তিনি জানিয়েছেন, পরিযায়ী শ্রমিকদের তালিকা তৈরি করুন। তাদের সমস্যা হলে পাশে থাকুন। প্রয়োজনে রাজ্য নেতৃত্বে সাহায্য নেবেন। এলাকা অনুযায়ী আপনারা যে তালিকা ব্লক ভিত্তিক পরিবর্তনের জন্য দিয়েছেন এগুলো দলনেত্রীকে পাঠানো হবে। উনি সর্বোচ্চ সিদ্ধান্ত নেবেন।

দেখুন অন্য খবর :